Ek hou van my "steak medium to rare", liewers meer "rare" as medium. 'n Goeie veearts moet die bees nog kan deurhaal met 'n skoot penisilien. Die nek van die huis se "steak" moet "very weldone to cremate" wees. Sy glo die bees moet twee maal dood gemaak wees.☺
Ja Freda die steak is nou so klein dat die kelner sy duim gebruik om te keer dat die steak nie van jou bord afrol
Medium tot well-done. Kan nie die dink dat dit die moeite werd is om deur al die passe te gaan om n behoorlike braai vuur aan te steek en dan die vleis net skrik te maak op die kole nie. Ek dink nie die vleis was lank genoeg op die kole om eers n braai geur te he nie. Sal dit nie makliker wees om die steak vir so minuut in die mikro-golf te "defrost" en dit dan te eet nie? Ek het een keer in n onverklaarare oomblik van avontuurlustigheid n nommer 2 steak in n restaurant bestel en ek kon dit nie eet nie.
Leon se verduideliking hierbo laat my dink aan wat ek af en toe met rump doen. Ek sny dit in dun skyfies (nie repies nie) teen die grein. Spice die snytjies, doop in 'n degie van meel, eier en bietjie melk. Braai in warm pan met bietjie olie en botter. Moenie lank bak nie, dit is gou gaar. Amper iets soos 'n snitchel. Dit is sag en jy kry heelwat van 'n skyf rump. Lekker saam met kapokaartappels en stir-fry groente of net gemengde groente. Maak 'n sousie in die pan nadat jy die steak gebraai het. Toe my kinders nog in die huis was, was hulle baie lief daarvoor.
Ek verstaan die een. Die Pregos wat ek gekoop het, was egter net met speserye behandel, nie n marinade of n sous nie. Ek het dit net so gebraai(nie repies nie) en was dit sag. Iets in die voorbereiding daarvan voordat jy dit gaarmaak, maak dit sagter as fillets. Ek hoop nie hulle marineer dit in battery-suur nie.
'n Kêrel waarvan ek weet (weet nie of hy nog leef nie) het 'n reëling met sy slagter gehad. Hy bewaar sy ongesnyde stuk bees vir hom tot dit begin groen raak- amper soos die Engelse se wilde voëls- laat dit dan in dik steaks sny en braai dit dan. Hy het beweer dat behalwe dat dit sag is, het dit ook 'n beter smaak! Die bakterieë of ensieme of wat ookal in die vleis breek dit af tot dit murgsag is. Dis beslis nie vir my nie! Interessant dat rou vleis wat sleg word, nie giftig is nie, maar wel vleis wat gaargemaak is. Gaarvleis word deur skadelike bakterië afgebreek omdat die natuurlikes deur die kookproses vernietig word. Dit geld nie vir hoender en vark nie.
Leon, sien gister op tv die slim mense (hartspesialis) sê daai vetjie moet jy eet vir die herstel van jou liggaam. weird maar waar. suiker is die sondebok vir hartkwale.
Ek lees nou weer die draad. Nogal honger hier waar ek sit so ek worry nie meer oor die detail. Ek hou van my steak binne my maag. Sal more weer besin.
Ek wou sê ek hou van my steak op 'n bord, maar toe ek lees hoe John hom hierbo sê, is dit veel beter.
John, volgende jaar hierdie tyd, as die Here wil, sal ons plan maak om saam 'n steak in die maag te sit!
Ek bestel nie weer n steak by 'n eetplek nie. dit is nog elkekeer 'n teleurstelling. net ek kan hom maak soos ek van hom hou.